Source: http://legislatie.just.ro/Public/DetaliiDocumentAfis/926
Timestamp: 2019-09-16 05:06:25+00:00
Document Index: 19316943

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15']

DECRET - LEGE nr. 118 din 30 martie 1990 *** Republicatprivind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri
Publicat în MONITORUL OFICIAL nr. 118 din 18 martie 1998
--------- Notă ... *) Republicat în temeiul art. III din Ordonanţa de urgenta a Guvernului nr. 41 din 10 iulie 1997, publicată în Monitorul Oficial al României, Partea I, nr. 153 din 14 iulie 1997, aprobată şi modificată prin Legea nr. 55 din 2 martie 1998, publicată în Monitorul Oficial al României, Partea I, nr. 107 din 9 martie 1998, dându-se textelor o noua numerotare.Decretul-lege nr. 118/1990, publicat în Monitorul Oficial al României, Partea I, nr. 50 din 9 aprilie 1990, a mai fost republicat în Monitorul Oficial al României, Partea I, nr. 198 din 28 septembrie 1991, nr. 175 din 23 iulie 1993, nr. 310 din 7 noiembrie 1994 şi nr. 209 din 3 septembrie 1996. + Articolul 1 (1) Constituie vechime în munca şi se ia în considerare la stabilirea pensiei şi a celorlalte drepturi ce se acordă, în funcţie de vechimea în munca, timpul cat o persoană, după data de 6 martie 1945, pe motive politice: ... a) a executat o pedeapsă privativă de libertate în baza unei hotărâri judecătoreşti rămase definitivă sau a fost lipsită de libertate în baza unui mandat de arestare preventivă pentru infracţiuni politice; ... b) a fost privată de libertate în locuri de deţinere în baza unor măsuri administrative sau pentru cercetări de către organele de represiune; ... c) a fost internată în spitale de psihiatrie; ... d) a avut stabilit domiciliu obligatoriu; ... e) a fost strămutată într-o alta localitate. ... (2) De aceleaşi drepturi beneficiază şi persoana care: ... a) a fost deportata în străinătate după 23 august 1944; ... b) a fost constituită în prizonier de către partea sovietica după data de 23 august 1944 ori, fiind constituită ca atare, înainte de această dată, a fost reţinută în captivitate după încheierea armistitiului. ... (3) Fiecare an de detenţie sau internare pentru situaţiile prevăzute la alin. (1) şi (2) se considera ca vechime în munca un an şi şase luni. ... (4) Perioadele prevăzute la alin. (1) lit. d) şi e) constituie vechime în munca, dacă persoanele în cauza fac dovada că nu au putut să se încadreze în munca în funcţii pentru care aveau pregătirea profesională. ... (5) Se considera vechime în munca şi perioada în care o persoană aflată într-una dintre situaţiile prevăzute la alin. (1) nu s-a putut încadra ca urmare a unei invaliditati de gradul I sau II survenite în timpul în care s-a aflat în acea situaţie sau, ulterior, dacă dovedeşte ca aceasta s-a produs din cauza ori în legătură cu persecutia la care a fost supusă. ... (6) Perioadele prevăzute în prezentul articol constituie şi vechime neîntreruptă în munca şi în aceeaşi unitate şi intră în calculul acestor vechimi. ... + Articolul 2 (1) De prevederile art. 1 beneficiază şi persoanele care au decizii de pensionare. ... (2) În cazul celor decedati, urmaşii acestora au dreptul la pensie de urmaş în condiţiile legii, cu luarea în calcul a vechimilor stabilite potrivit prezentului decret-lege. ... + Articolul 3 (1) Persoanele care s-au aflat în situaţiile prevăzute la art. 1 alin. (1) lit. a), b) şi e) şi alin. (2) au dreptul, cu începere de la 1 august 1997, la o indemnizaţie lunară de 60.000 lei pentru fiecare an de detenţie, strămutare în alte localităţi, deportare în străinătate sau prizonierat, indiferent dacă sunt sau nu sunt pensionate. ... (2) Persoanele care s-au aflat într-una dintre situaţiile prevăzute la art. 1 alin. (1) lit. c) şi d) au dreptul cu începere de la 1 august 1997, la o indemnizaţie lunară de 30.000 lei pentru fiecare an de internare abuzivă în spitalele de psihiatrie, de domiciliu obligatoriu, indiferent dacă sunt sau nu sunt pensionate. ... (3) În funcţie de evoluţia preţurilor şi a tarifelor, indemnizaţiile prevăzute la alin. (1) şi (2) se actualizează prin hotărâre a Guvernului, o dată cu indexarile aplicate pensiilor şi celorlalte drepturi de asigurări sociale de stat. ... + Articolul 4 (1) Soţul (sotia) celui decedat, din categoria celor dispăruţi sau exterminati în timpul detentiei, internati abuziv în spitale de psihiatrie, deportati sau prizonieri, are dreptul la o indemnizaţie lunară de 60.000 lei neimpozabila, dacă, ulterior, nu s-a recăsătorit. ... (2) De aceleaşi drepturi beneficiază soţul (sotia) celui care a decedat după ieşirea din închisoare, din spitalul de psihiatrie, după întoarcerea din deportare sau din prizonierat, dacă, ulterior, nu s-a recăsătorit. ... (3) Aceasta indemnizaţie se indexează prin hotărâre a Guvernului şi se poate cumula cu orice pensie. ... (4) Beneficiază de indemnizaţia prevăzută la alin. (1) şi soţul (sotia) celui decedat în condiţiile prevăzute la alineatele precedente şi care, din motive de supravietuire, a fost nevoit sa divorteze de cel închis, deportat, prizonier sau stramutat, dacă nu s-a recăsătorit şi poate face dovada ca a convieţuit cu victima până la decesul acesteia. ... + Articolul 5Indemnizaţiile lunare acordate în baza prezentului decret-lege nu afectează plafoanele de venituri în funcţie de care se stabilesc chiriile pentru locuintele din fondul locativ de stat, bursele pentru elevi şi studenţi şi ajutoarele sociale. + Articolul 6 (1) Persoanele aflate într-una dintre situaţiile prevăzute la art. 1 sunt scutite de plată impozitelor şi taxelor locale, precum şi de plată impozitului pe salariu. ... (2) De asemenea, persoanele aflate într-una dintre situaţiile prevăzute la art. 1 vor beneficia de următoarele drepturi: ... a) asistenţa medicală şi medicamente, în mod gratuit şi prioritar, atât în tratament ambulatoriu, cat şi pe timpul spitalizarii; ... b) transport urban gratuit cu mijloacele de transport în comun aparţinând unităţilor cu capital de stat (autobuz, troleibuz, tramvai, metrou); ... c) şase călătorii dus-întors gratuite, anual, pe calea ferată română, cu clasa I; ... d) şase călătorii dus-întors gratuite, anual, cu mijloacele de transport auto sau, după caz, cu mijloacele fluviale, de la localitatea de domiciliu la reşedinţa de judeţ, pentru persoanele care nu au posibilitatea sa calatoreasca pe calea ferată; ... e) un bilet pe an, gratuit, pentru tratament într-o staţiune balneoclimaterica; ... f) scutire de plată taxelor de abonament pentru radio şi televizor; ... g) prioritate la instalarea unui post telefonic, precum şi scutire de plată taxei de abonament; ... h) acordarea, la cerere, cu titlu gratuit, a unui loc de veci. ... (3) De drepturile prevăzute la alin. (2) beneficiază şi persoanele prevăzute la art. 4. ... + Articolul 7Persoanele prevăzute la art. 1 beneficiază de: a) prioritate la repartizarea de către consiliile locale a unei locuinţe din fondul locativ de stat; ... b) prioritate la acordarea, prin unităţile C.E.C., de credite avantajoase pentru cumpărarea, construirea sau repararea de locuinţe proprietate personală; acordarea creditului se va face în condiţiile prevăzute de Legea locuinţei nr. 114/1996. ... + Articolul 8 (1) Dovedirea situaţiilor prevăzute la art. 1 se face, de către persoanele interesate, cu acte oficiale eliberate de organele competente, iar în cazul în care nu este posibil, prin orice mijloc de proba prevăzut de lege. ... (2) Prevederile art. 1-7 se aplică, după caz, de către conducerile unităţilor la care sunt încadraţi cei în cauza, de către direcţiile generale de muncă şi protecţie socială sau de către comisiile locale, pe baza hotărârilor comisiilor pentru aplicarea Decretului-lege nr. 118/1990, emise până la data de 31 iulie 1997. ... (3) După data prevăzută la alin. (2), cererile pentru stabilirea drepturilor prevăzute de prezentul decret-lege se depun la direcţiile generale de muncă şi protecţie socială. ... (4) Organele prevăzute la alin. (3) sunt obligate să se pronunţe asupra cererilor în termen de 30 de zile, printr-o decizie motivată. ... (5) Împotriva deciziei persoana interesată poate face contestaţie potrivit Legii contenciosului administrativ nr. 29/1990. ... + Articolul 9Persoanele care fac dovada, prin hotărâre judecătorească de constatare, că nu au putut să-şi exercite profesia sau, după caz, ocupaţia pe perioada în care au fost persecutate sau urmărite din motive politice beneficiază de vechime în munca pe perioada în care s-au aflat în atare situaţie. + Articolul 10De prevederile prezentului decret-lege beneficiază şi persoanele persecutate din motive politice ca urmare a participării la Revolta anticomunista de la Braşov din 15 noiembrie 1987. + Articolul 11 (1) Beneficiază de prevederile prezentului decret-lege şi cetăţenii români cu domiciliul în străinătate. ... (2) Stabilirea şi plata acestor drepturi se fac de către direcţiile generale de muncă şi protecţie socială, cu consultarea, după caz, a filialelor judeţene ale Asociaţiei Foştilor Deţinuţi Politici din România. ... (3) Direcţiile generale de muncă şi protecţie socială sunt obligate să se pronunţe asupra cererii de dobândire a drepturilor prevăzute de prezentul decret-lege, în termen de 30 de zile, printr-o decizie motivată. ... (4) Împotriva deciziei persoana interesată poate face contestaţie potrivit Legii contenciosului administrativ nr. 29/1990. ... (5) Drepturile persoanelor prevăzute la alin. (1) se plătesc titularului sau mandatarului desemnat de acesta prin procura specială pentru încasarea drepturilor respective sau, la cererea titularului, se depun în contul personal deschis la C.E.C. sau la o alta instituţie bancară cu care Ministerul Muncii şi Protecţiei Sociale a încheiat în acest sens convenţie. ... + Articolul 12Prevederile prezentului decret-lege nu se aplică persoanelor condamnate pentru infracţiuni contra umanităţii sau celor în cazul cărora s-a dovedit ca au desfăşurat o activitate fascista în cadrul unei organizaţii sau miscari de acest fel. + Articolul 13 (1) Direcţiile generale de muncă şi protecţie socială, atunci când sunt sesizate sau din proprie iniţiativă, vor verifica legalitatea drepturilor acordate beneficiarilor prezentului decret-lege până la data publicării Ordonanţei de urgenta a Guvernului nr. 41/1997*) în Monitorul Oficial al României. ... (2) În cazul în care se constata încălcări ale prevederilor legale, se va emite decizie de revizuire. ... (3) Împotriva deciziei de revizuire emise în condiţiile alin. (1) şi (2) persoana interesată poate introduce contestaţie, în condiţiile Legii contenciosului administrativ nr. 29/1990. ... + Articolul 14Drepturile prevăzute în prezentul decret-lege se acordă de la data de 1 a lunii următoare depunerii cererii. + Articolul 15Ministerul Finanţelor va introduce în structura bugetului de stat pe anul 1997 modificările ce decurg din aplicarea Ordonanţei de urgenta a Guvernului nr. 41/1997.------------ Notă ... *) Ordonanţa de urgenta a Guvernului nr. 41/1997 a fost publicată în Monitorul Oficial al României, Partea I, nr. 153 din 14 iulie 1997.----------